สภาผู้แทนราษฎร เตรียมพิจารณาร่างข้อบังคับการประชุมสภาผู้แทนราษฎร พ.ศ..... ต่อจากวานนี้ 10 กรกฎาคม 2562 หลังรับหลักการแล้ว
สภาผู้แทนราษฎร เตรียมพิจารณาร่างข้อบังคับการประชุมสภาผู้แทนราษฎร พ.ศ..... ต่อจากวานนี้(10 ก.ค.62) หลังรับหลังการแล้ว แต่ยังไม่สามารถตกลงกันได้ว่าจะอภิปรายเต็มสภาตามที่ฝ่ายค้านเสนอหรือไม่           การประชุมสภาผู้แทนราษฎร ในเวลา 09.30 น. วันนี้(11 ก.ค.62) มีวาระพิจารณาร่างข้อบังคับการประชุมสภาผู้แทนราษฎร พ.ศ..... ซึ่งคณะกรรมาธิการวิสามัญพิจารณาเสร็จสิ้นแล้ว ต่อจากวานนี้(10 ก.ค.62) หลังนายชวน หลีกภัย ประธานสภาผู้แทนราษฎร ซึ่งทำหน้าที่ประธานการประชุมได้สั่งพักการประชุม 20 นาที เพื่อไปหาทางออกแต่ยังไม่ได้ข้อสรุปกรณีที่ นายแพทย์ชลน่าน ศรีแก้ว ส.ส.น่าน พรรคเพื่อไทย ได้เสนอให้มีการตั้งกรรมาธิการแบบเต็มสภาในการพิจารณา ซึ่งมีสมาชิกมีทั้งที่เห็นด้วยและเห็นต่างให้มีการตั้งกรรมาธิการวิสามัญขึ้นมาพิจารณา          สำหรับร่างข้อบังคับดังกล่าวมี 194 ข้อ และได้ปรับให้สอดคล้องกับบทบัญญัติของรัฐธรรมนูญปี 2560 รวมทั้งปรับแนวทางการดำเนินการให้ทันสมัยและเป็นปัจจุบันทั้งในเรื่องของกระทรวงที่ตั้งขึ้นมาใหม่ เพื่อการดำเนินการเป็นไปอย่างมีประสิทธิภาพโดยมี 11 หมวด 1 บทเฉพาะกาล โดยมีประเด็นที่กำหนดใหม่ คือการให้บุคคลที่ถูกเสนอชื่อให้เป็นประธานสภาผู้แทนราษฎรต้องแสดงวิสัยทัศน์ต่อที่ประชุม พร้อมกำหนดให้มีคณะกรรมาธิการสามารถจำนวน 35 คณะเท่าเดิมแต่มีการปรับอำนาจหน้าที่ให้สอดคล้องกับสถานการณ์และภารกิจของกระทรวงใหม่ในปัจจุบัน.